Datasets:

l4sha

/

ka_news_pairs_palitranews

like 0

https://palitranews.ge/video/76965-italiashi-damangrevel-miciszvras-msxverpli-mohqva/

იტალიაში დამანგრეველ მიწისძვრას მსხვერპლი მოჰყვა

იტალიაში დამანგრეველი მიწისძვრის შედეგად, სულ მცირე, 6 ადამიანი დაიღუპა. 6.2 მაგნიტუდის სიმძლავრის ბიძგები დღეს გამთენიისას, ქალაქ პერუჯას სამხრეთ-აღმოსავლეთით, ამატრიჩეში დაფიქსირდა. ქალაქის მერის განცხადებით, სტიქიის შედეგად ამატრიჩე სერიოზულად დაზიანდა, მოწყვეტილია საავტომობილო გზები, ხოლო მეწყერის შედეგად ხიდის ჩამონგრევის საშიშროებაც არსებობს. როგორც სერხიო პეროზიმ აღნიშნა, ნახევარი ქალაქი აღარ არსებობს, მოქალაქეები კი ნანგრევებში არიან მოყოლილნი. მიწისძვრის სიმძლავრემ ქალაქ რომამდეც მიაღწია, სადაც შენობები 20 წამის განმავლობაში ირხეოდა.

https://palitranews.ge/video/76964-davit-kezerashvilistvis-shepardebuli-cinascari-patimroba-sasamartlom-zalashi-datova/

დავით კეზერაშვილისთვის შეფარდებული წინასწარი პატიმრობა სასამართლომ ძალაში დატოვა

ქონების იძულებით ჩამორთმევის საქმეზე თავდაცვის ყოფილი მინისტრის დავით კეზერაშვილისთვის შეფარდებული წინასწარი პატიმრობა სასამართლომ ძალაში დატოვა. საქალაქო სასამართლოს სხდომაზე კეზერაშვილისთვის 9 ივლისს შეფარდებული აღკვეთის ღონისძიების საკითხის დაზუსტების განხილვა გაიმართა. ადვოკატი ამ გადაწყვეტილების შეცვლას იმ მოტივით ითხოვდა, რომ დავით კეზერაშვილის მიმართ წინასწარი პატიმრობის გამოყენება უსაფუძლო იყო და ბრალდება დაუსაბუთებელია, თუმცა, მოსამართლემ ბრალდების შუამდგომლობა გაითვალისწინა და არსებული გადაწყვეტილება ძალაში დატოვა.

https://palitranews.ge/video/76963-shublis-zvali-chaumtvries-kondaxit-ris-gamoc-dakarga-goneba-da-ar-axsovs-rodis-gadaumtvries-titebi-saxalxo-damcveli-bekauris-skandalur-monaqols-axmaurebs/

"შუბლის ძვალი ჩაუმტვრიეს კონდახით, რის გამოც დაკარგა გონება და არ ახსოვს, როდის გადაუმტვრიეს თითები" - სახალხო დამცველი ბექაურის სკანდალურ მონაყოლს ახმაურებს

საქართველოს სახალხო დამცველმა მთავარ პროკურორს მიმართა, მყისიერად დაიწყოს საგამოძიებო მოქმედებები ტერორიზმში ბრალდებული ბექა ბექაურის მიმართ განხორციელებული შესაძლო არასათანადო მოპყრობის ფაქტზე დამნაშავე პირების გამოვლენის მიზნით.როგორც უჩა ნანუაშვილმა დღეს გამართულ პრესკონფერენციაზე განაცხადა, საქმის სრულყოფილად შესასწავლად სახალხო დამცველის რწმუნებულები გუშინვე იმყოფებოდნენ ჰოსპიტალში, თუმცა ერთი საათის განმავლობაში რწმუნებულებმა ვერ შეძლეს ბრალდებულის მონახულება, რაც სამედიცნო დაწესებულების თანამშრომლებმა უსაფრთხოების სამსახურის მიერ ნებართვის გაუცემლობით ახსნეს.ნანუაშვილის თქმით, გუშინ ახლად ნაოპერაციებმა ბრალდებულმა ფიზიკური სისუსტის გამო ვერ მოახერხა გასაუბრება მის წარმომადგენლებთან და ბექა ბექაურის მონახულება და გამოკითხვა მხოლოდ დღეს მოხერხდა.

https://palitranews.ge/video/76962-teraktis-sakmeze-braldebul-beka-bekauris-shesazlo-cemis-paktze-gamozieba-daicqo/

ტერაქტის საქმეზე ბრალდებულ ბექა ბექაურის შესაძლო ცემის ფაქტზე გამოძიება დაიწყო

ტერაქტის საქმეზე ბრალდებულ ბექა ბექაურის შესაძლო ცემის ფაქტზე გამოძიება დაიწყო. როგორც "პალიტრანიუსს" პროკურატურაში განუცხადეს, მიმდინარეობს გამოძიება სსკ-ის 333-ე მუხლით, რაც სამსახურეობრივი უფლებამოსილების გადამეტებას გულისხმობს.დაკავებული ბექა ბექაური საავადმყოფოშია გადაყვანილი. მას მრავლობითი დაზიანებები თავისა და გულმკერდის არეში აღენიშნება. ბექაურმა დანაშაული უკვე აღიარა.მომხდარზე გამოძიების დაწყების მოთხოვნით პროკურატურას სახალხო დამცველმა მიმართა.

https://palitranews.ge/video/76961-teraktis-braldebit-dakavebuli-bekauri-vahabizmis-mimdevaria-braldebulis-deidisa-da-advokatis-urtiertgamomricxavi-gancxadebebi/

ტერაქტის ბრალდებით დაკავებული ბექაური ვაჰაბიზმის მიმდევარია? - ბრალდებულის დეიდისა და ადვოკატის ურთიერთგამომრიცხავი განცხადებები

ტერაქტის მოწყობის მცდელობაში ბრალდებულ ბექა ბექაურს ოჯახის წევრები და ადვოკატი ურთიერთგამომრიცხავ განცხადებებს აკეთებენ. ადვოკატ მაია ჭრელაშვილის თქმით მისი დაცვის ქვეშ მყოფი და კიდევ ორი ბრალდებული ვაჰაბიზმის მიმდევრები იყვნენ. რაც შეეხება ბექაურის დეიდას, ის ამ ვერსიას კატეგორიულად უარყოფს. მზიანა სუბელიანმა და მაია ჭრელაშვილმა ბექაურის დაზიანებებთან დაკავშირებითაც განსხვავებული კომენტარი გააკეთეს. სუბელიანის თქმით, ბრალდებული სამართალდამცველების მხრიდან ძალადობას უარყოფს. ადვოკატი კი აღნიშნავს, რომ მის დაცვის ქვეშ მყოფს ცალსახად კონდახი აქვს მოხვედრილი. დღეს ბექაურის დეიდამ ჟურნალისტებთან პირად საუბარში ისიც აღნიშნა, რომ არ იცის ადვოკატი ვინ დაიქირავა.

https://palitranews.ge/video/76960-amomrchevlis-mosqidva-xdeba-ara-mxolod-xelisuplebis-aramed-opoziciis-mxridanac-isfed/

ამომრჩევლის მოსყიდვა ხდება არა მხოლოდ ხელისუფლების, არამედ ოპოზიციის მხრიდანაც - ISFED

ამომრჩევლის მოსყიდვა ყველაზე მნიშვნელოვანი ტენდენციაა საარჩევნოდ და ამომრჩევლის მოსყიდვა ხდება არა მხოლოდ ხელისუფლების, არამედ ოპოზიციის მხრიდანაც, - ამის შესახებ აღნიშნულია "სამართლიანი არჩევნებისა და დემოკრატიის საერთაშორისო საზოგადოების" ანგარიშში, რომელიც მედიის წარმომადგენლებს დღეს ორგანიზაციის დირექტორმა მიხეილ ბენიძემ და იურისტმა ნინო რიჟამაძემ წარუდგინეს.

https://palitranews.ge/video/76959-parlamentshi-ec-ubloko-statusze-msjeloba-isev-chaishala/

პარლამენტში ე.წ. უბლოკო სტატუსზე მსჯელობა ისევ ჩაიშალა

პარლამენტის საპროცედურო საკითხთა და წესების კომიტეტის სხდომა კიდევ ერთხელ ჩაიშალა. მიზეზი ამჯერადაც კვორუმის უქონლობა გახდა. კომიტეტის 15 წევრიდან დღეს პარლამენტის კომიტეტის სხდომაზე მხოლოდ 4 დეპუტატი მივიდა. საკომიტეტო სხდომის გახსნისთვის კი, სულ მცირე, 8 დეპუტატის ყოფნა იყო საჭირო.როგორც ცნობილია, საპროცედურო საკითხთა კომიტეტს დღევანდელ სხდომაზე უბლოკო სტატუსთან დაკავშირებით "დემოკრატიული მოძრაობის" საინიციატივო ჯგუფი უნდა დაერეგისტრირებინა და მათთვის ხელმოწერების შეგროვების უფლება მიეცა.

https://palitranews.ge/video/76958-ec-teraktis-sakmeze-braldebul-beka-bekaurs-saavadmqoposhi-hkitxaven/

ე.წ. ტერაქტის საქმეზე ბრალდებულ ბექა ბექაურს საავადმყოფოში ჰკითხავენ

ტერაქტის მოწყობის მცდელობაში ბრალდებულ ბექა ბექაურს გამომძიებლები მისი ცემის ფაქტთან დაკავშირებით ჰკითხავენ. როგორც ადვოკატმა მაია ჭრელაშვილმა აღნიშნა, ბექაურის დაკითხვა საავადმყოფოში მიმდინარეობს. ჭრელაშვილის ინფორმაციით, ბექა ბექაურის ჯანმრთელობის მდგომარეობა გაუმჯობესდა და ის რეანიმაციული განყოფილებიდან პალატაში გადაიყვანეს, რის შემდეგაც გამომძიებლებს მისი დაკითხვის უფლება მიეცათ.

https://palitranews.ge/video/76957-800-kg-kokaini-navze-meksikis-sazgvao-plotis-specoperacia-tvitmprinavita-da-sapatrulo-gemebit/

800 კგ კოკაინი ნავზე - მექსიკის საზღვაო ფლოტის სპეცოპერაცია თვითმფრინავითა და საპატრულო გემებით

მექსიკის საზღვაო ფლოტმა 800 კგ კოკაინის კონფისკაცია მოახდინა. ნარკოტიკული საშუალება მექსიკის წყნარი ოკეანის სანაპიროსთან, ნავზე იპოვეს. სპეცოპერაცია თვითმფრინავისა და საპატრულო გემების მეშვეობით ჩატარდა. დაკავებულია კონტრაბანდის გადამტანი ნავის ეკიპაჟის 6 წევრი. მათგან სამი მექსიკელი, ორი ეკვადორელი და ერთი კოლუმბიელია.

https://palitranews.ge/video/76956-teraktis-mocqobis-mcdelobashi-braldebulma-vladimer-ruxazem-shimshiloba-daicqo/

ტერაქტის მოწყობის მცდელობაში ბრალდებულმა ვლადიმერ რუხაძემ შიმშილობა დაიწყო

ტერორისტული აქტის მოწყობის მცდელობაში ბრალდებულმა ვლადიმერ რუხაძემ უვადო შიმშილობა გამოაცხადა. ამის შესახებ ჟურნალისტებს რუხაძის ადვოკატმა ნინო მახარაძემ განუცხადა. მისივე ინფორმაციით, ის გადაწყვეტილების გასაჩივრებას აპირებს. ვლადიმერ რუხაძე კიდევ 4 პირთან ერთად ტერაქტის უშუალოდ დაგეგმვასა და მომზადებაშია ბრალდებული, თუმცა ბრალს არ აღიარებს.

https://palitranews.ge/video/76955-rogoria-teraktis-momzadebis-sakmeze-dakavebuli-beka-bekauris-janmrtelobis-mdgomareoba/

როგორია ტერაქტის მომზადების საქმეზე დაკავებული ბექა ბექაურის ჯანმრთელობის მდგომარეობა?

ტერაქტის მომზადების საქმეზე დაკავებული ერთ-ერთი ბრალდებული საავადმყოფოში იმყოფება. ბექა ბექაურის დეიდის განცხადებით, ის სასტიკად არის ნაცემი. მისი ვარაუდით, ბექაურმა ყველაფერი თავის თავზე აიღო და ეს სწორედ "ცემის შედეგად მოხდა". ბოლო ინფორმაციით, დაკავებულთაგან ერთადერთი, ვინც ბრალი აღიარა, სწორედ ბექა ბექაურია და ამ ფაქტს მისი ადვოკატიც ადასტურებს. სახელმწიფო უსაფრთხოების სამსახური მისთვის ფიზიკური შეურაცხყოფის მიყენების ფაქტს კატეგორიულად უარყოფს. უწყების ინფორმაციით, ბრალდებულმა გაქცევა სცადა, რა დროსაც დაზიანებები მიიღო.

https://palitranews.ge/video/76954-rustavi-2-is-dakvetit-momzadebuli-kvlevis-tanaxmad-kartul-ocnebasa-da-nacionalur-mozraobas-tanabari-monacemebi-akvt/

"რუსთავი 2"-ის დაკვეთით მომზადებული კვლევის თანახმად, "ქართულ ოცნებასა" და "ნაციონალურ მოძრაობას" თანაბარი მონაცემები აქვთ

გერმანულმა კომპანია "ჯი-ეფ-კეი"-მ საზოგადოებრივი აზრის კვლევის შედეგები გამოაქვეყნა. კვლევა "რუსთავი 2"-ის დაკვეთით არის მომზადებული. კითხვაზე, თუ ჩავთვლით, რომ 8 ოქტომბრის საპარლამენტო არჩევნებში მონაწილეობთ, რომელ პარტიას მისცემდით ხმას - შედეგები ასე გადანაწილდა: "ქართული ოცნება" - 25.8%; "ნაციონალური მოძრაობა" - 25.5%; "სახელმწიფო ხალხისთვის - პაატა ბურჭულაძე" - 6.9%; "ლეიბორისტული პარტია" - 3.7%; "თავისუფალი დემოკრატები - ირაკლი ალასანია" - 2.9%; "პატრიოტთა ალიანსი - ირმა ინაშვილი" - 1.6%; "ნინო ბურჯანაძე - დემოკრატიული მოძრაობა" - 1.4%; "რესპუბლიკური პარტია" - 0.5%; "პოლიტიკური ცენტრი გირჩი" - 0.4%; "ახალი საქართველო - გიორგი ვაშაძე" - 0.4.

https://palitranews.ge/video/76953-saprangetis-qopili-prezidenti-nikola-sarkozi-saprezidento-archevnebshi-monacileobas-miigebs/

საფრანგეთის ყოფილი პრეზიდენტი ნიკოლა სარკოზი საპრეზიდენტო არჩევნებში მონაწილეობას მიიღებს

ნიკოლა სარკოზი 2017 წლის საპრეზიდენტო არჩევნებში მონაწილეობას მიიღებს. განცხადება საფრანგეთის ყოფილმა პრეზიდენტმა სოციალური ქსელის მეშვეობით გაავრცელა. აღნიშნულის შესახებ ინფორმაცია დასავლურ მედიაში 1 თვის წინ გავრცელდა. 17 აგვისტოს კი ტელეკომპანია BFMTV-მ საკუთარ ვებგვერდზე იმ პოლიტიკოსების ვინაობა დაასახელა, რომლებმაც საპრეზიდენტო არჩევნებში მონაწილეობის სურვილი გამოთქვეს. სავარაუდო კანდიდატებს შორის ნიკოლა სარკოზი და ეროვნული ფრონტის ლიდერი მარი ლე პენიც აღმოჩნდა. შეგახსენებთ, ნიკოლა სარკოზი საფრანგეთის პრეზიდენტის პოსტს 2007-დან 2012 წლამდე იკავებდა.

https://palitranews.ge/video/76952-levan-izoria-gonioshi-dakargul-samxedroebze-natlad-chans-danashaulis-nishnebi/

ლევან იზორია გონიოში დაკარგულ სამხედროებზე - "ნათლად ჩანს დანაშაულის ნიშნები"

გონიოში დაკარგული ორი ჯარისკაცის საქმის გამოძიებაში იკვეთება გარემოებები, სადაც ნათლად ჩანს დანაშაულის ნიშნები, - ამის შესახებ საქართველოს თავდაცვის მინისტრმა ლევან იზორიამ ჟურნალისტებს განუცხადა. მისივე განმარტებით, გამოძიების მიმდინარეობის შესახებ ყოველდღიური ინფორმაცია აქვს.

https://palitranews.ge/video/76951-sakartveloshi-teraktis-agkvetis-pakts-amerikuli-media-exmaureba/

საქართველოში ტერაქტის აღკვეთის ფაქტს ამერიკული მედია ეხმაურება

საქართველოს სახელმწიფო უსაფრთხოების სამსახურის მიერ მაგისტრალურ გაზსადენზე დაგეგმილი ტერაქტის აღკვეთის ფაქტს "ვაშინგტონ პოსტი" გამოეხმაურა.ცნობილი გამოცემა წერს, რომ აღნიშნულ საქმესთან დაკავშირებით 7 ადამიანი დააპატიმრეს. სახელმწიფო უსაფრთხოების სამსახურის მიერ გავრცელებული განცხადების თანახმად, საქართველოს 5 მოქალაქე 20 აგვისტოს თბილისის სამხრეთით მდებარე რუსეთ-სომხეთის მაგისტრალურ გაზსადენზე აფეთქების მოწყობას გეგმავდა.

https://palitranews.ge/video/76950-ratom-gamoizaxes-sascrapo-daxmareba-meriastan/

რატომ გამოიძახეს სასწრაფო დახმარება მერიასთან?

თბილისის მერიასთან მოშიმშილე აქციის მონაწილე ნატა ფერაძე შეუძლოდ გახდა. ის უკვე მეექვსე დღეა, რაც შიმშილობს. ფერაძეს სასწრაფო-სამედიცინო დახმარება ადგილზე აღმოუჩინეს.როგორც "პალიტრანიუსს" სასწრაფო-სამედიცინო ბრიგადის ექიმებმა განუცხადეს, პაციენტის მდგომარეობა სტაბილურია. თუმცა მათი რეკომენდაციაა, რომ მან შიმშილობა შეწყვიტოს.

https://palitranews.ge/video/76949-teraktis-momzadebis-sakmeze-braldebulebs-agkvetis-gonisziebis-saxit-patimroba-sheepardat/

ტერაქტის მომზადების საქმეზე ბრალდებულებს აღკვეთის ღონისძიების სახით პატიმრობა შეეფარდათ

თბილისის საქალაქო სასამართლომ ტერაქტის მომზადების საქმეზე ბრალდებულებს აღკვეთის ღონისძიების სახით პატიმრობა შეუფარდა.მოსამართლემ გაითვალისწინა ბრალდების მხარის შუამდგომლობა და შვიდივე ბრალდებულს აღკვეთის ღონისძიების სახით პატიმრობა შეუფარდა. საქმეზე წინასასამართლო სხდომა 10 ოქტომბერს, 15:00 საათზე ჩაინიშნა.სახელმწიფო უსაფრთხოების სამსახურმა საქართველოში ტერორისტული აქტის აღკვეთის შესახებ განაცხადა. როგორც უწყებაში გამართულ ბრიფინგზე ითქვა, გამოძიებით დადგენილია, რომ საქართველოს 5 მოქალაქე სოფელ საგურამოს მიმდებარე ტერიტორიაზე, მდინარე არაგვზე გამავალი რუსეთ-სომხეთის დამაკავშირებელი გაზსადენი მილის ღია მონაკვეთზე აფეთქებას ამზადებდნენ. ტერორისტული აქტის ჯგუფურად მომზადებისათვის და ტერორისტული მიზნით ცეცხლსასროლი იარაღის, საბრძოლო მასალისა და ფეთქებადი ნივთიერებების მართლსაწინააღმდეგო შეძენა-შენახვა, ტარებისა და ამავე დანაშაულის ჩადენაში დახმარების ფაქტზე, დაკავებულებია არიან: ბექა ბექაური, ვლადიმერ რუხაძე, მინდია ვაშაყმაძე, ჯაბა მელქაძე და ნური ჭკადუა. ამ პირების გარდა, სამსახურებრივი უფლებამოსილების გადამეტების ფაქტზე დაკავებულია საპატრულო პოლიციის მოქმედი თანამშრომელი ლევან მამფორია, დანაშაულის შეუტყობინებლობის ფაქტზე კი საქართველოს - მოქალაქე ირაკლი ბაღიშვილი.

https://palitranews.ge/video/76948-sus-i-dakavebisas-bekaurma-gakceva-scada-romlis-drosac-man-dazianebebi-miigo/

სუს-ი: "დაკავებისას ბექაურმა გაქცევა სცადა, რომლის დროსაც მან დაზიანებები მიიღო"

სახელმწიფო უსაფრთხოების სამსახური კატეგორიულად უარყოფს ინფორმაციას, თითქოს ტერაქტის საქმეზე დაკავებული ბექა ბექაური დაკავებისას ან აღიარებითი ჩვენების მიღებისას სცემეს. სუს-ის პრესსამსახურის განცხადებით, დაკავებისას ბექაურმა გაქცევა სცადა, რომლის დროსაც მან დაზიანებები მიიღო. "დაკითხვის დროს ცემის ფაქტს ადგილი არ ჰქონია", - განმარტეს უწყებაში.

https://palitranews.ge/video/76947-ras-hqvebian-mezoblebi-teraktis-braldebit-dakavebul-levan-mamporiaze/

რას ჰყვებიან მეზობლები ტერაქტის ბრალდებით დაკავებულ ლევან მამფორიაზე?

საქართველოს თავდაცვის სამინისტრო მედიით გავრცელებულ ინფორმაციას, თითქოს ქვეყანაში დაგეგმილი ტერორისტული აქტის საქმეზე დაკავებული ერთ-ერთი პირი, საპატრულო პოლიციის მოქმედი თანამშრომელი ლევან მამფორია, თავდაცვის მინისტრ ლევან იზორიას ნათესავია , "დეზინფორმაციას" უწოდებს. მეზობლები მამფორიას დადებითად ახასიათებენ და აცხადებენ, რომ მისი დაკავება მოულოდნელი იყო.

https://palitranews.ge/video/76946-cinascar-ratom-klavdnen-teraktshi-braldebuli-mamporia-natesavebis-tkmit-sastikad-nacemia/

"წინასწარ რატომ კლავდნენ?!" - ტერაქტში ბრალდებული მამფორია, ნათესავების თქმით, სასტიკად ნაცემია

ტერაქტის საქმეზე დაკავებული ბექა ბექაურის დეიდის მტკიცებით, მისი დის შვილი სასტიკად ნაცემი საავადმყოფოშია გადაყვანილი. როგორც მან სასამართლოში ჟურნალისტებს განუცხადა, ბექაურის ცემა დაკავებისას ან აღიარებითი ჩვენების მიღებისას მოხდა.

https://palitranews.ge/video/76945-kaxa-kalaze-darcmunebuli-var-dadgindeba-vis-mier-iqo-diversiuli-akti-dagegmili/

კახა კალაძე - დარწმუნებული ვარ, დადგინდება, ვის მიერ იყო დივერსიული აქტი დაგეგმილი

დარწმუნებული ვარ, დადგინდება, ვის მიერ იყო დივერსიული აქტი დაგეგმილი. მინდა მადლობა გადავუხადო უსაფრთხოების სამსახურს ამ ძალიან მძიმე დივერსიული აქტის აღკვეთისთვის, - ამის შესახებ ვიცე-პრემიერმა, ენერგეტიკის მინისტრმა კახა კალაძემ სუს-ის მიერ გავრცელებულ ინფორმაციაზე კომენტირებისას განაცხადა.როგორც კალაძემ ჟურნალისტებს განუცხადა, ჩვენი სახელმწიფოსთვის, ჩვენი ქვეყნის მოქალაქეებისთვის ძალიან მნიშვნელოვანია, რომ ქვეყანაში იყოს მშვიდობა.

https://palitranews.ge/video/76944-akvs-tu-ara-teroristuli-aktis-sakmeze-dakavebul-policiels-tavdacvis-ministrtan-natesauri-kavshiri-ucqebis-gancxadeba/

აქვს თუ არა ტერორისტული აქტის საქმეზე დაკავებულ პოლიციელს თავდაცვის მინისტრთან ნათესაური კავშირი? - უწყების განცხადება

საქართველოს თავდაცვის სამინისტრო მედიით გავრცელებულ ინფორმაციას, თითქოს ქვეყანაში დაგეგმილი ტერორისტული აქტის საქმეზე დაკავებული ერთ-ერთი პირი, საპატრულო პოლიციის მოქმედი თანამშრომელი ლევან მამფორია, თავდაცვის მინისტრ ლევან იზორიას ნათესავია, "დეზინფორმაციას" უწოდებს.როგორც თავდაცვის სამინისტროში განაცხადეს, საპატრულო პოლიციის დაკავებულ თანამშრომელსა და ლევან იზორიას შორის არანაირი ნათესაური კავშირი არ არსებობს და აქვთ საფუძვლიანი ეჭვი ივარაუდონ, რომ კონკრეტული სუბიექტების მხრიდან მსგავსი ინფორმაციის გავრცელება მიმართულია თავდაცვის მინისტრის დისკრედიტაციისკენ.

https://palitranews.ge/video/76940-rustavshi-nacionaluri-mozraobis-aktivists-scemes/

რუსთავში "ნაციონალური მოძრაობის" აქტივისტს სცემეს

რუსთავში "ერთიანი ნაციონალური მოძრაობის" აქტივისტს ფიზიკური შეურაცხყოფა მიაყენეს. რუსთავში "ერთიანი ნაციონალური მოძრაობის" მხარდამჭერის, არსენ კასაშვილის თქმით, იგი სახლში ბრუნდებოდა, რა დროსაც მას "ქართული ოცნების" მხარდამჭერები დახვდნენ და სცემეს.არსენ კასაშვილის განცხადებით, მას ორი პირი დახვდა, რომელთაგან ერთ-ერთი აცხადებდა, რომ რუსთავში "ქართული ოცნების" მაჟორიტარობის კანდიდატ გიორგი ბეგაძის ახლო ნათესავია.

https://palitranews.ge/video/76939-eraqshi-12-clis-tvitmkvleli-teroristi-daakaves-romelsac-celze-shahidis-kamari-eketa/

ერაყში 12 წლის თვითმკვლელი ტერორისტი დააკავეს, რომელსაც წელზე შაჰიდის ქამარი ეკეთა

ერაყში 12 წლის თვითმკვლელი ტერორისტი დააკავეს. ის ქალაქ კირკურკში ქურთმა სამართალდამცველებმა აღმოაჩინეს. მოზარდს წელზე შაჰიდის ქამარი ეკეთა.

https://palitranews.ge/video/76938-ra-dautova-tarxan-batirashvilma-mimdevrebs-anderzshi-sikvdilis-cin/

რა დაუტოვა თარხან ბათირაშვილმა მიმდევრებს ანდერძში სიკვდილის წინ

"ისლამური სახელმწიფოს" ფრანგულენოვანი ონლაინჟურნალი "დარ ალ ისლამი" თარხან ბათირაშვილის ანდერძს აქვეყნებს. ანდერძის თანახმად, თარხან ბათირაშვილი რამდენიმე რეკომენდაციას იძლევა და იმედოვნებს, რომ ისინი შეძლებისდაგვარად განხორციელდება.

https://palitranews.ge/video/76936-opoziciuri-prakciebi-tbilisis-mers-sakrebuloshi-ibareben-arasamtavroboebi-ki-saprotesto-akciebs-ganagrzoben/

ოპოზიციური ფრაქციები თბილისის მერს საკრებულოში იბარებენ - არასამთავრობოები კი საპროტესტო აქციებს განაგრძობენ

საკრებულოს ოპოზიციური ფრაქციები თბილისის მერს სხდომაზე იბარებენ. დღეიდან ხელმოწერების შეგროვებაც დაიწყება. ამ დროისთვის დავით ნარმანიას პოზიცია ამ საკითხთან დაკავშირებით უცნობია, ნარმანია არ აკონკრეტებს აპირებს თუ არა საკრებულოში მისვლას. პარალელურად არასამთავრობოები საპროტესტო აქციებს განაგრძობენ. დედაქალაქის ეკოლოგიისა და გამწვანების სამსახურის ხელმზღვანელის თანამდებობიდან მოხსნისა და ყაზბეგის ქუჩაზე ხეების მოჭრის ფაქტზე გამოძიების ჩატარების მოთხოვნით მორიგი აქცია თბილისის მერიასთან გაიმართა. "პარტიზანი მებაღეების" ლიდერი ნატა ფერაძე კი შიმშილობას განაგრძობს.

https://palitranews.ge/video/76935-moshimshile-nata-perazis-mxardamcheri-akcia-meriastan/

მოშიმშილე ნატა ფერაძის მხარდამჭერი აქცია მერიასთან

თბილისის მერიასთან "პარტიზანული მებაღეობის" დამფუძნებლის, ნატა ფერაძის მხარდასაჭერად აქცია გაიმართა. ნატა ფერაძე რამდენიმე დღეა თბილისის მერიასთან შიმშილობს. მისი მოითხოვნა ეკოლოგიისა და გამწვანების საქალაქო სამსახურის ხელმძღვანელების თანამდებობიდან გადადგომა და მთლიანად დეპარტამენტის საქმიანობისა და სტრუქტურის შეცვლაა.

https://palitranews.ge/video/76934-gortan-momxdari-avariis-umzimesi-kadrebi-mersedesisa-da-traileris-shejaxebas-deda-shvili-emsxverpla/

გორთან მომხდარი ავარიის უმძიმესი კადრები: "მერსედესისა" და ტრაილერის შეჯახებას დედა-შვილი ემსხვერპლა

თბილისი-სენაკი-ლესელიძის მაგისტრალზე, ე.წ. ცხინვალის ხიდებთან მომხდარ ავტოსაგზაო შემთხვევას მსხვერპლი მოჰყვა. ერთმანეთს "მერსედესის" მარკის მსუბუქი ავტომანქანა და ტრაილერი შეეჯახა. ავარიის შედეგად მსუბუქ ავტომანქანაში მჯდომი ქალი და ბავშვი ადგილზევე გარდაიცვალნენ. შეჯახების შედეგად ორივე ავტომობილს ცეცხლი გაუჩნდა, რის გამოც შემთხვევის ადგილზე სახანძრო სამსახურის გამოძახება გახდა საჭირო. მობილიზებუბული იყო ასევე საპატრულო და სასწრაფო დახმარების ბრიგადები.

https://palitranews.ge/video/76933-sagareo-ucqeba-turketshi-mqopi-sakartvelos-mokalakeebistvis-cxeli-xazis-nomrebs-akveqnebs/

საგარეო უწყება თურქეთში მყოფი საქართველოს მოქალაქეებისთვის ცხელი ხაზის ნომრებს აქვეყნებს

საგარეო საქმეთა სამინისტრო თურქეთის სამხრეთ-აღმოსავლეთ რეგიონებში მყოფ საქართველოს მოქალაქეებს მოუწოდებს, მასობრივი თავშეყრისა და ხალხმრავალ ადგილებში გადაადგილებისგან თავი შეიკავონ. როგორც საქართველოს საგარეო საქმეთა სამინისტროს მიერ გავრცელებულ განცხადებაშია ნათქვამი, საგარეო უწყება მწუხარებას გამოთქვამს თურქეთის რესპუბლიკის სამხრეთ-აღმოსავლეთში, ქ. გაზიანთეფში მომხდარი ძლიერი აფეთქების გამო, რასაც ამ დროის მონაცემებით ემსხვერპლა 50, ხოლო დაშავდა 100-ზე მეტი ადამიანი. ამასთან, საგარეო საქმეთა სამინისტრო მოუწოდებს თურქეთის სამხრეთ-აღმოსავლეთ რეგიონებში მყოფ საქართველოს მოქალაქეებს საჭიროების შემთხვევაში დაუკავშირდნენ საქართველოს საელჩოსა და საქართველოს გენერალურ საკონსულოებს.

https://palitranews.ge/video/76929-samegrelo-zemo-svanetis-kriminaluri-policiis-uprosi-narkodanashaulistvis-daakaves/

სამეგრელო-ზემო სვანეთის კრიმინალური პოლიციის უფროსი ნარკოდანაშაულისთვის დააკავეს?

გავრცელებული ინფორმაციით, სამეგრელო-ზემო სვანეთის ცენტრალური კრიმინალური პოლიციის დეპარტამენტის სამმართველოს უფროსი ზაზა სურმავა დაკავებულია.არსებული მონაცემებით, დაკავება ნარკოდანაშაულს უკავშირდება. შინაგან საქმეთა სამინისტრო დაკავების ფაქტთან დაკავშირებით ამ ეტაპზე ინფორმაციას არ ავრცელებს.

https://palitranews.ge/video/76928-tkven-mizabavt-shelaparakeba-elisashvilsa-da-patruls-shoris-meriastan/

"თქვენ მიძაბავთ!" - შელაპარაკება ელისაშვილსა და პატრულს შორის მერიასთან

თბილისის მერიასთან მყოფმა აქციის მონაწილეებმა დროებით გზის გადაკეტვა სცადეს, რამაც აქციის მონაწილეთა ნაწილსა და სამართალდამცავებს შორის მცირე სიტყვიები დაპირისპირება გამოიწვია, თუმცა, სიტუაცია მალევე განიმუხტა.აქციის მონაწილეთა განცხადებით, ეს იყო გამაფრთხილებელი ქმედება. მათივე თქმით, თუ თბილისის მერიაში მათ მოთხოვნებს არ დააკმაყოფილებენ და თანამდებობას არ დატოვებენ ეკოლოგიისა და გამწვანების სამსახურების ხელმძღვანელი პირები, ისინი გზის გადაკეტვით იმუქრებიან.აქცია დედაქალაქში ხეების უკანონო ჭრის წინააღმდეგაა მიმართული.

https://palitranews.ge/video/76927-saxlshi-mkvdari-mainc-meqoleba-gonioshi-zgvashi-gauchinarebuli-samxedorebis-mshoblebi-turkul-gems-elodebian/

"სახლში მკვდარი მაინც მეყოლება" - გონიოში ზღვაში გაუჩინარებული სამხედორების მშობლები თურქულ გემს ელოდებიან

გონიოში წვრთნების დროს დაკარგული ორი სამხედროს: იაგო შარაძისა და გიორგი ნანეტაშვილის მშობლები თურქულ ხომალდს ელოდებიან. როგორც შარაძის დედამ, ელენე შარაძემ განაცხადა, ოთხდღიანი ძებნა უშედეგო აღმოჩნდა. მას იმედი აქვს, რომ თურქული ხომალდი, რომელიც სიღრმეში ძებნა-გადარჩენის ოპერაციებზეა გათვლილი, მისი შვილის ცხედარს იპოვის.